Астанада Әлихан Бөкейхан музейі ашылды
"Астанада Әлихан Бөкейхан музейі ашылды" | "https://abai.kz/post/87500"
TITLE: Астанада Әлихан Бөкейхан музейі ашылды
URL: https://abai.kz/post/87500
META: "Астанада Әлихан Бөкейхан музейі ашылды" | "https://abai.kz/post/87500"
DATE: 21.03.2019
AUTHOR(s): Abai.kz
TOTAL WORDS: 121
TEXT: 18 наурыз күні Астана қаласындағы №76 мектеп-лицейінің ішінен ұлт көсемі, Алаш Орда қозғалысының қайраткері Әлихан Бөкейханға арналған музей ашылды. Музейдің салтанатты ашылу рәсіміне ғалым әрі Әлиханның ұрпағы Ортай Әбдірахманов ақсақал, белгілі алаштанушы ғалымдар – профессор Тұрсын Жұртбай, әлихантанушы Сұлтан Хан Аққұлы, ҚР ҰҒА академигі Дихан Қамзабекұлы және «Ақ жол» демократиялық партиясының мүшесі, ҚР Парламент Мәжілісінің депутаты Берік Дүйсембинов, сондай-ақ ата-аналар мен оқушылар қатысты. Ғалым Сұлтан Хан Аққұлы өзінің сөйлеген сөзінде бұл Әлиханның құрметіне ресми түрде ашылған тұңғыш мұражай екенін айтып өтті. Жаңадан ашылған мұражайда Алаштың ардақты азаматының портреті, қайраткерлік кезеңдерін көрсететін құжаттық деректері бар арнайы стендтер қойылған. Сонымен қатар, алаштанушы ғалымдар Абай, Алаш, Әлихан, Шәкәрім, Мағжан атындағы дәрісханаларда сабақ өткізді. Ал, мектептің бастауыш сынып оқушылары Алаш тақырыбында мәнерлеп өлеңдер оқыды. Abai.kz
